เติมอาหารสมอง หาเวลาและพื้นที่ของความคิดสร้างสรรค์ ฝึกสมอง
ส่วนหนึ่งของการมีความคิดสร้างสรรค์คือการรู้จักโลกมากพอที่จะเข้าใจว่าแต่ละอย่างดำเนินไปได้อย่างไร ยิ่งคุณรู้มาก คุณก็ยิ่งมีมุมมองของตัวเองที่ลึกซึ้งมากขึ้น และคุณจะสามารถเชื่อมโยงความคิดต่างๆ ที่คุณอาจไม่เคยคิดว่าจะทำได้มาก่อน การอ่านเป็นวิธีที่ดีที่สุดวิธีหนึ่งที่จะขยายฐานความรู้และมุมมองให้กว้างขึ้น  สนุกกับความหลากหลาย อ่านในเรื่องที่แตกต่างกัน ด้วยวิธีนี้เมื่อถึงเวลาที่ต้องนำความรู้กับความคิดสร้างสรรค์มาใช้ คุณจะสามารถประยุกต์ความรู้ข้ามวงการและข้ามหลักการได้ อ่านอย่างเต็มไปด้วยจินตนาการ อย่าเน้นแต่เพียงงานวิชาการหรือหนังสือแนะแนวทางคำสอน ใช้เวลาอ่านงานแฟนตาซี นิยายวิทยาศาสตร์ หรือแนวใดๆ ที่จะช่วยขยายขอบเขตการรับรู้ว่าอะไรที่สามารถเป็นไปได้บ้าง อ่านในสิ่งที่คุณยังไม่มีความรู้ในเรื่องนั้น อ่านจนติดเป็นนิสัย หลีกเลี่ยงการตกอยู่ในกับดักที่ต้องบังคับตัวเองให้อ่านหนังสือสัปดาห์ละเล่มหรือเดือนละเล่ม แต่ให้หาหนังสือหรือสิ่งพิมพ์อื่นๆ ที่คุณชอบและวางไว้ในทุกที่ ใช้เวลาว่างหรือในช่วงไม่มีอะไรทำมาค้นหาโลกแห่งความรู้ บางครั้งการได้พูดคุยปัญหาหรือระดมสมองร่วมกับคนอื่นๆ จะช่วยให้คุณนำพาความคิดที่ซึมเซาอยู่ในสมองให้ขับเคลื่อนไปข้างหน้า ให้หาคนที่เข้าใจในปัญหาหรือประเด็นเช่นที่คุณพยายามจะแก้ไขอยู่ พวกเขาอาจมีมุมมองแตกต่างที่จะช่วยคุณแก้ไขปัญหาในแบบสร้างสรรค์ก็ได้ ใช้โอกาสเท่าที่อำนวยในการขยายมุมมองโดยการสนทนาวิสาสะกับผู้คนใหม่ๆ และแตกต่างกันไป  มีคนที่แตกต่างและน่าสนใจอยู่รอบตัวเรา ไม่สามารถบอกได้หรอกว่าพวกเขาจะมีอิทธิพลกับสัญชาตญาณในการสร้างสรรค์ของคุณอย่างไร ใช้โอกาสเช่น:  ปาร์ตี้ การพบปะทางธุรกิจ กิจกรรมในชุมชน มีคนมากมายที่ทำทุกอย่างจนเป็นกิจวัตรและใช้เวลามากมายไปกับกิจกรรมเดิมๆ กิจกรรมเหล่านี้ไม่ได้ท้าทายให้คุณคิดอย่างสร้างสรรค์และมักจะไม่ทำให้คุณได้เติบโตขึ้นในทางคุณวุฒิเอาเสียเลย ลองคิดลดเวลาที่คุณใช้ไปกับสิ่งต่อไปนี้:  ดูโทรทัศน์ โดยเฉพาะรายการที่คุณดูอยู่เป็นประจำ เล่นเกมหรือกีฬาที่คุณมีความเชี่ยวชาญแล้ว ถ้าคุณเป็นเซียนหมากรุกหรือหมากล้อมจนเอาชนะคอมพิวเตอร์หรือเพื่อนไปเสียทุกตา มีโอกาสที่เกมเหล่านี้ไม่ได้ทำให้คุณเก่งขึ้นอีกแล้ว ให้ลองเปลี่ยนไปเล่นเกมหรือกีฬาอย่างอื่น เข้าวงสังคมกับคนที่ทำให้คุณเบื่อหรือเข้าร่วมกิจกรรมทางสังคมที่จำกัดความคิดสร้างสรรค์ของคุณ บางคราวเราก็ต้องการสิ่งกระตุ้นที่จะปลุกเร้าความคิดสร้างสรรค์ของเราเอง มีหลายวิธีที่จะพบตัวกระตุ้นเช่นนี้ และมันจะทั้งสนุก น่าสนใจ ชวนให้ติดใจ ลองคิดถึง:  แกลเลอรี่แสดงงานศิลปะ มหกรรมหรืองานออกร้านด้านศิลปะ คุณจะได้เห็นสิ่งที่ไม่ได้พบปะบ่อยนัก และอาจชวนให้คุณฉุกคิดอะไรใหม่ๆ ได้ เข้าร่วมคอนเสิร์ตหรือเทศกาลดนตรี ชมละครเวที โอเปร่า ไปพิพิธภัณฑ์ เข้าร่วมงานเสวนา ถกเถียงหรือการนำเสนอผลงาน ไม่ว่าจะเดินเล่นชายทะเลหรือปั่นจักรยานไปตามถนนที่มีทิวต้นไม้ตลอดสองข้างทาง พลังกับความงามของธรรมชาติจะช่วยใครก็ตามให้ถอยกลับออกมาก้าวหนึ่งและเห็นภาพรวมทั้งภาพ เวลาจิตใจอยู่ในช่วงที่รู้สึกดีนั้น คุณอาจสามารถมองเห็นความเชื่อมโยงอย่างที่ไม่เห็นมาก่อน คุณสามารถทำได้ทั้งตั้งแต่ก่อนลงมือทำงานหรือในระหว่างทำก็ได้ การเสียสละ “เวลาคิด” มีแต่จะช่วยคุณ โดยเฉพาะถ้าคุณค้นหาวิธีสร้างสรรค์มาแก้ไขปัญหาที่คาอยู่นานไม่ได้เสียที   ใช้เวลาสักเล็กน้อยคิดก่อนที่จะเริ่มลงมือทำ หาเวลาพักเพื่อคิดในสิ่งที่คุณกำลังทำอยู่ เมื่อใดก็ตามที่คุณเผชิญกับความท้าทายที่ไม่ได้คาดคิด พักก่อนแล้วมาคิดถึงอุปสรรคความท้าทายนั้น บางทีคุณอาจหาทางออกที่ไม่เคยคิดมาก่อนได้ จากการศึกษาพบว่าช่วงเวลาที่คนเราจะขบคิดและเข้าใจได้ดีที่สุดนั้นมีความแตกต่างกัน หาเวลาที่คุณคิดว่าสมองแล่นที่สุดและลองทำงานหรือคิดสร้างสรรค์ในเวลาดังกล่าว ยังมีการศึกษาที่พบว่าบางคนจะมีความคิดสร้างสรรค์สูงสุดในช่วงเวลาที่พวกเขาผลิตงานออกมาได้ต่ำที่สุด ทดลองและค้นหาดูว่าช่วงเวลาไหนที่คุณเต็มไปด้วยความคิดสร้างสรรค์มากที่สุด แต่ละคนย่อมมีเวลาแตกต่างกันไป บ่อยครั้งที่สภาพแวดล้อมแบบเป็นระเบียบไม่ช่วยให้เกิดความคิดสร้างสรรค์ ลองสร้างสภาพแวดล้อมที่สามารถฟูมฟักความคิดสร้างสรรค์ของตัวคุณเองได้  ติดภาพหรือโปสเตอร์ที่แสดงถึงความคิดสร้างสรรค์ สร้างพื้นที่ทำงานที่แหกธรรมเนียมปฏิบัติไปบ้าง เช่น เอาโซฟานอนมาวางไว้ในออฟฟิศ เคลื่อนที่ไปมาระหว่างทำงาน บางคนชอบยืนในระหว่างทำงานที่โต๊ะ บางคนก็ชอบเดินช้าๆ บนลู่วิ่งไฟฟ้าในขณะที่อ่านหนังสือ เขียน หรือคิดงาน แต่อย่าพยายาม “วางแผน” เวลาที่จะมีความคิดสร้างสรรค์ บางทีความคิดแปลกใหม่อาจผุดขึ้นมาในระหว่างที่คุณกำลังทำอย่างอื่นอยู่ คุณอาจจะอุทิศเวลาสักเล็กน้อยในการระดมสมองและขัดเกลาความคิดนั้นออกมา   ใช้เวลาครึ่งชั่วโมงก่อนนอนคิดถึงสิ่งต่างๆ ถ้ามันเหมาะกับคุณแบบนี้ ใช้เวลาสักเล็กน้อยช่วงพักกลางวันคิดถึงปัญหา เมื่อใดก็ตามที่คุณรู้สึกว่าความคิดสร้างสรรค์กำลัง “แล่น” หยุดทำอะไรที่กำลังทำอยู่ในขณะนั้น (ถ้าทำได้) แล้วมาขัดเกลาความคิดที่บังเกิดขึ้นก่อน ถึงแม้การทำอะไรตามแบบแผนหรือเป็นกิจวัตรจะมีประโยชน์และช่วยให้เกิดตัวงานออกมา พวกมันก็อาจจะไปขวางกั้นความคิดสร้างสรรค์ได้ถ้ามันมามีความสำคัญต่อคุณจนเกินไป ให้สงวนการทำเช่นนี้เฉพาะในเวลาที่คุณต้องผลิตงานออกมา และยอมให้ตัวเองไม่ทำอะไรตามแบบแผนเสียบ้างในเวลาที่อยากจะฟูมฟักความคิดสร้างสรรค์ของคุณเอง ข้อจำกัดในเชิงของเวลาและวัตถุดิบที่มีอยู่สามารถช่วยขับเน้นทางแก้ปัญหาที่สร้างสรรค์ออกมาได้ เวลาคิดหาทางแก้ปัญหาหรือใช้ความคิดสร้างสรรค์นั้น ให้สนุกกับข้อเท็จจริงที่ว่าคุณมีข้อจำกัดเรื่องเวลาและ/หรือวัตถุดิบในมือ ลองคิดหาทางที่จะช่วยให้ทำตามเป้าหมายได้สำเร็จโดยประหยัดเวลาและใช้วัตถุดิบน้อยลง  เจฟฟ์ เบโซส์กล่าวว่า "ผมคิดว่าความตระหนี่ขี้เหนียวนี่แหละที่ช่วยขับดันนวัตกรรม ก็เหมือนข้อจำกัดอื่นๆ หนึ่งในวิธีที่จะออกมาจากกล่องแคบๆ ก็คือสร้างหนทางหนีออกมาเองเลย" กฎ ข้อห้าม และข้อจำกัด บังคับให้คุณต้องคิดอย่างสร้างสรรค์ ฉะนั้นคราวหน้าก่อนที่คุณจะโทษหัวหน้าหรือลูกค้าว่าคิดน้อยไป คุณควรจะขอบใจพวกเขาด้วยซ้ำ ความล้มเหลวนั้นเป็นส่วนที่มีความจำเป็นของการมีความคิดสร้างสรรค์และการเรียนรู้ ยอมรับมันอย่างที่มันเป็น และยอมให้ตัวเองได้เรียนรู้จากความล้มเหลวและความผิดพลาดนั้นๆ ด้วยวิธีนี้จะทำให้คุณมองความล้มเหลวทุกครั้งว่าเป็นโอกาสสำหรับการพัฒนาและหาทางใหม่ๆ แทนที่จะเป็นอุปสรรคหรือการจำกัดความสำเร็จของคุณ บางครั้งเรามีความคิดที่ดูเหมือนจะสลายหายไปก่อนที่เราจะสรุปมันลงบนกระดาษได้ ความคิดมากมายดูเป็นความคิดมั่วๆ และไม่เชื่อมโยงต่อกัน ลองวาดแผนที่ความคิดลงบนกระดาษ ตอนนี้เมื่อคุณสามารถมองเห็นความคิดแล้ว คุณอาจสามารถเข้าใจมันและเห็นความเกี่ยวโยงกันของมันได้ดีขึ้น  ลิสต์ความคิดที่ดูเหมือนมั่วๆ ของคุณออกมา เลือกความคิดที่ดูเข้าท่าที่สุดบางอย่างออกมาแล้วเขียนลงบนหลายๆ ที่บนแผ่นกระดาษ วางมันลงบนจุดที่คุณคิดว่ามันน่าจะเชื่อมโยงกัน ลากเส้นเชื่อมความคิดเหล่านั้น ลากเส้นคู่บนความคิดสำคัญและเชื่อมโยงมันกับความคิดที่ปลีกย่อยกว่า การหาเวลาสักเล็กน้อยไตร่ตรองโลกหรือคำนึงถึงสิ่งที่จะช่วยขยายขอบเขตการรับรู้ การใช้เวลาอยู่ตามลำพังยังช่วยให้คุณคิดถึงปัญหาที่พยายามจะแก้ไขและพบทางออกใหม่ๆ ที่คุณอาจไม่เคยคิดถึงมาก่อน การมีใจที่เปิดกว้างจะช่วยให้คุณคิดถึงปัญหาที่อาจไม่เคยคิดถึงมาก่อน คุณจะสามารถบังเกิดความคิดและวิธีในการทำสิ่งต่างๆ ที่ก่อนหน้านี้อาจเคยลังเลใจมาก่อนได้  ส่วนหนึ่งก็คือการยอมรับว่ามันมีหลายวิธีในการแก้ไขปัญหาหรือหาทางทำให้สำเร็จตามเป้าหมาย ยอมรับว่าคนเราสามารถมองโลกได้หลายแบบ แล้วคุณจะมองเห็นว่ามันมีหลายหนทางที่จะมีความคิดสร้างสรรค์และแก้ไขปัญหา ทำความเข้าใจว่าคุณนั้นไม่รู้ในทุกเรื่อง และทุกสิ่งที่ทำล้วนเป็นประสบการณ์การเรียนรู้ ลองคิดถึงวิธีที่ไม่ได้รับความนิยมหรือแม้กระทั่งวิธีที่ดู “พิลึกพิลั่น” ในการมองสิ่งต่างๆ หรือแก้ไขปัญหา มุมมองหรือความคิดนอกกรอบแบบนี้อาจช่วยจุดประกายความคิดสร้างสรรค์ให้คุณ การทำอะไรออกมาจริงๆคือการฝึกสมองให้มีความคิดสร้างสรรค์ได้ดีที่สุด มีอยู่หลายสิ่งที่คุณสามารถทำเพื่อฝึกสมองแบบนี้ได้:  วาดรูป ถ้าชอบวาดรูป ก็ลงมือเลย มันไม่สำคัญหรอกว่าคุณต้องคิดว่าตนเองต้องมีฝีมือระดับไหน เขียน ถ้าชอบขีดเขียน เขียนเลย การลงมือเขียน (นิยายหรือสารคดี) เป็นวิธีที่ดีที่สุดในการลับความคิดสร้างสรรค์และพัฒนาความคิด สร้าง ถ้าคุณชอบสร้างข้าวของโน่นนี่ ไม่ว่าจะเป็นงานศิลปะนามธรรมหรือแค่งานไม้ทั่วไป คุณก็ควรลงมือ มันจะช่วยกระตุ้นความคิดสร้างสรรค์ และคุณอาจลงท้ายสร้างอะไรที่ดูเจ๋งมากๆ ออกมาก็ได้นะ! พยายามพาตัวเองออกจากพื้นที่สบายกับ “กรอบ” ที่คุณมักใช้คิดและทำงาน ลองคิดถึงปัญหาที่พยายามแก้ไขอยู่ในด้านที่แตกต่างออกไป เปิดรับมุมมองที่แตกต่าง และลองมองปัญหาว่าเป็นเสมือนโอกาส เช่น:  หากเป้าหมายของคุณคือการสร้างรั้ว คิดถึงวัตถุประสงค์ของการสร้างรั้ว แล้วเน้นไปที่สิ่งที่คุณหวังจะทำสำเร็จโดยการสร้างรั้ว ถ้าคุณต้องการกันสัตว์เข้ามากัดกินดอกไม้มีค่าของคุณ บางทีอาจนึกถึงทางเลือกอื่นเช่นการฉีดน้ำสบู่ลงบนดอกไม้เพื่อขับไล่สัตว์ออกไป หากคุณกำลังพยายามแก้ไขปัญหาความคุ้มค่าของน้ำมันในรถยนต์ บางทีควรคิดว่ามันเป็นปัญหาเรื่องการเดินทางแทน แทนที่จะสร้างเครื่องยนต์ที่เพิ่มประสิทธิภาพการกินน้ำมันให้คุ้มค่าขึ้น อาจลองลดขนาดรถลงมาหรือกระทั่งแนะนำรูปแบบการเดินทางแบบอื่นในการขนถ่ายผู้คน อย่ากลัวที่จะเริ่มต้นคิดใหม่ถ้าหากสิ่งที่ได้ทำลงไปนั้นล้มเหลว แค่เริ่มต้นและปรับเปลี่ยนแนวคิดเสียใหม่ พึงจำไว้ว่าการมีงานผลิตออกมากับการสร้างสรรค์นั้นมันเป็นคนละเรื่องกันเลย คุณแค่จะต้องตัดสินตัวเองว่าเมื่อไหร่ต้องเกิดความคิดสร้างสรรค์และเมื่อไหร่ต้องผลิตงานออกมาหรือเมื่อไหร่ที่จำเป็นต้องใช้ทั้งสองอย่าง  ใครคนหนึ่งอาจผลิตงานออกมาได้มากมายโดยที่ไม่ได้มีความคิดสร้างสรรค์เลย ความคิดสร้างสรรค์คือการค้นหาวิธีใหม่ในการแก้ไขปัญหาและทำหรือสร้างสรรค์สิ่งที่โดดเด่นออกมา การผลิตงานคือการทำอะไรสักอย่างออกมา แต่มันอาจทำสำเร็จในแบบคนทำงานทำกันและไม่ต้องพึ่งความคิดสร้างสรรค์
อ่านให้เยอะ. ร่วมมือกับผู้อื่น โดยเฉพาะถ้าคุณทำงานกับใครสักคนได้ดี. พูดคุยกับผู้คน. หลีกเลี่ยงกิจกรรมที่ไม่ท้าทายคุณหรือแค่ตอกย้ำในสิ่งที่คุณรู้แล้วหรือคิดแล้ว. ไปยังสถานที่ซึ่งจะปลุกเร้าความคิดสร้างสรรค์ของคุณ. แบ่งเวลาไปอยู่กับธรรมชาติ. ให้ตัวคุณเองได้มีเวลาคิด. ทำงานในเวลาที่เหมาะกับคุณ. สร้างสภาพแวดล้อมในการทำงานที่เหมาะแก่การคิดสร้างสรรค์. อุทิศเวลาเพื่อจะมีความคิดสร้างสรรค์. หลีกเลี่ยงการทำอะไรตามแบบแผนหรือเป็นกิจวัตรตลอดเวลา. สนุกกับข้อจำกัดในเวลาสร้างสรรค์. ยอมรับความล้มเหลว. ทำแผนที่ความคิดเพื่อช่วยให้คุณเห็นภาพความคิดของตนเอง. หาเวลาที่จะอยู่ตามลำพังเพื่อคุณจะได้ใคร่ครวญถึงสิ่งต่างๆ. อุทิศตนให้มีใจเปิดกว้าง. ใช้มือและ/หรือหัวคิดเริ่มลงมือทำสิ่งใหม่ๆ. ลองปรับเปลี่ยนแนวคิดของปัญหา. แยกแยะระหว่างการสร้างสรรค์กับการผลิตงาน.
https://www.wikihow.com/Be-a-Creative-Thinker https://www.wikihow.com/Be-a-Creative-Thinker https://www.wikihow.com/Be-a-Creative-Thinker
Feeding Your Brain Finding a Creative Time and Space Training Your Brain